

С Т А Т У Т

На  основу  чл.  31., 34. и  104.  Закона о спорту Републике Србије  (“Сл.  гласник  РС”, бр. 24/2011), Чл.  9.  Статута  ОС  Србије, чл.  14.  Статута  Спортског  Савеза  Србије, Скупштина Oкружног  одбојкашког  савеза  Златиборског округа, на  седници  одржаној  26. марта  2012. године у Ужицу,

усвојила је:

**С Т А Т У Т**

**ОКРУЖНОГ ОДБОЈКАШКОГ САВЕЗА ЗЛАТИБОРСКОГ ОКРУГА**

**I ОСНОВНЕ ОДРЕДБЕ**

Члан 1.

Окружни одбојкашки савез Златиборског округа је спортско удружење, основано добровољним удруживањем његових чланова (Клубова и Актива), а ради остваривања заједничких циљева, потреба и интереса везаних за одбојкашки спорт, односно ради обављања спортских активности и спортских делатности у одбојкашком спорту на територији Златиборског округа.

У Окружни одбојкашки савез Златиборског округа (у даљем тексту: Савез) се могу удружити и други заинтересовани клубови и активи из области одбојкашког спорта, у складу са овим Статутом.

У Окружни одбојкашки савез Златиборског округа могу се удружити и други заинтересовани клубови и активи из области одбојкашког спорта, у складу са овим Статутом.

Окружни одбојкашки савез Златиборског округа је невладина и нестраначка организација.

***1.Назив и седиште Савеза***

Члан 2.

Назив Савеза је: Окружни одбојкашки савез Златиборског округа

Скраћени назив је: ООСЗО

Седиште Савеза је у Ужицу

Адреса Савеза је: ул.Љубе Стојановића 4

***2.Подручје делатности***

Члан 3.

Савез обавља активности и делатности на остваривању статутарних циљева на територији Златиборског округа.

***3.Правни статус***

Члан 4.

Савез је правно лице са правима, обавезама и одговорностима утврђеним законом и овим Статутом.

***4.Печат и заштитни знак***

Члан 5.

Савез има печат округлог облика на коме су у спољном кругу ћирилицом исписан назив: Окружни одбојкашки савез Златиборског округа, а у средини УЖИЦЕ.

Савез има штамбиљ правоугаоног облика на коме је исписан назив и седиште Савеза и остављен простор за број и датум.

Савез има и свој заштитни знак .

***5.Јавност рада***

Члан 6.

Рад Савеза је јаван. Јавност рада обезбеђује се у складу са закона и овим Статутом.

***6.Чланство у другим удружењима и Савезима***

Члан 7.

Савез је члан Одбојкашког савеза Србије.

Савез се може одлуком Скупштине учланити у одговарајући савез у области спорта, који је од значаја за остваривање циљева Савеза.

Савез и његови чланови функционишу као јединствен систем спорта на територији Златиборског округа.

***7.Заступање и представљање***

Члан 8.

Савез представља Управни одбор Савеза, а заступа га Председник Савеза.

Одлуком Скупштине могу се одредити и друга лица с правима и обавезама у заступању Савеза, у границама датих овлашћења.

***8.Забрана дискриминације***

Члан 9.

Забрањена је свака непосредна и посредна дискриминацијалица у ингеренцији Савеза и чланова

Савеза, с обзиром на неко лично својство, статус, опредељење или уверење, у складу са

законом.

Одредбе општих аката Савеза и чланова Савеза којима се утврђује дискриминација лица у њиховој ингеренцији – не примењују се, а појединачна акта којима се врши дискриминација – ништавна су.

У Савезу и код чланова Савеза није допуштено кршење слобода и права човека и грађанина.

**II ЦИЉЕВИ И САДРЖАЈ АКТИВНОСТИ САВЕЗА**

***1.Циљеви***

Члан 10.

Циљ Савеза је да:

* својим деловањем доприноси развоју, омасовљењу, уздизању квалитета и промоцији одбојкашког спорта на територији Златиборског округа;
* промовише образовну и васпитну функцију спорта, фер плеја, разумевања,толеранције и одговорности кроз бављење одбојкашким спортом;
* развијање аматерског рада у одбојкашким клубовима,
* обавља пословe којима се обезбеђују услови за праћење, развој и унапређење одбојкашког спорта,
* залагање за побољшање друштвеног и материјалног статуса одбојкашких клубова,
* обавља друге послове у складу са Законом о спорту, Стратегијом развоја спорта у Републици Србији и овим Статутом;

***2.Активности***

Члан 11.

Савез своје циљеве остварује тако што:

* Организује спортске манифестације и такмичења;
* Заступа заједничке интересе чланова Савеза пред државним и спортским органима и организацијама;
* Ради на перманентном стручном образовању и усавршавању одбојкашких стручњака;
* Организује и пружа стручну помоћ својим члановима у унапређењу њиховог рада;
* Ради на јачању спортског морала и спортског духа код својих чланова и утврђује правила понашања у њиховим међусобним односима;
* Усклађује активности чланова Савеза;
* Остварује спортску сарадњу у замљи и ностранству;
* Организује и обезбеђује услове за сусрете и разговоре чланова Савеза и других заинтересованих правних и физичких лица, ради размене искустава, пословног и спортског повезивања и остваривања заједничких пословних и спортских интереса;
* Остварује сарадњу са ОСС
* Ангажује се у сарадњи са другим организацијама у области одбојкашког спорта у свом региону
* Усклађује свој рад са радом ОСС
* Посредује и повезује клубове са ОСС (прослеђује све информације, обавештења и документа)
* Води евиденцију о свим облицима рада Савеза
* Врши опуларизацију одбојкашког спорта у медијима, образовним институцијама и другим
* организацијама;
* Ради на организационој и стручној подршци школском спорту;
* Остварује активности на јачању спортског морала и спортског духа код својих чланова и
* Утврђивању правила понашања у њиховим међусобним односима;
* Врши предузимање одговарајућих мера за пропаганду одбојке,
* Врши решавање арбитражних спорова и других спорова својих члановау складу са овим Статутом
* Врши друге активности и мере које доприносе реализацији циљева Савеза и остваривање положаја утврђеног Законом о спорту

Остваривање циљева Савеза ближе се регулише одговарајућим општим актима (спортским правилима) које доносе надлежни органи Савеза у складу са овим Статутом.

***3.Стручни рад***

Члан 12.

Стручни рад у Савезу и код чланова Савеза могу да обављају искључиво лица која имају одговарајуће звање у складу са законом (спортски стручњаци и стручњаци у спорту).

Стручњаци из става 1. овог члана обавезни су да се стручно усавршавају у складу са општим актима Савеза.

***4.Обављање спортских активности и спортских делатности***

Члан 13.

Савез и сви чланови Савеза, у обављању спортских активности и спортских делатности, нарочито се ангажују на афирмисању и подстицању фер плеја, унапређењу образовно-васпитног и стручног рада у спорту, борби против лажирања, сузбијању насиља и допинга у спорту.

Савез и чланови Савеза остварују своје циљеве и обављају спортске активности и делатности у складу са закном, правилницима Одбојкашког савеза Србије и својим општим актима.

**III ЧЛАНСТВО У САВЕЗУ**

Члан 14.

Основна одбојкашка организација је одбојкашки клуб.

Организација и рад чланова Савеза уређује се њиховим статутима, у складу са законом, Статутом Савеза и Статутом ОС Србије.

Одбојкашки клубови и Активи са територије Златиборског округа се добровољно удружују у Окружни одбојкашки савез Златиборског округа.

Чланство у Савезу остварује се изјашњавањем о удруживању у Савез. Начин ступања у чланство, права и обавезе чланова и престанак чланства у одбојкашкој организацији, ближе се регулишу Правилником о регистрацији клубова и играча, које доноси ОС СРБИЈЕ.

Савез је члан Одбојкашког савеза Србије.

Члан 15.

Савез се може одлуком Скупштине учланити у одговарајући савез у области одбојкашког спорта, који су од значаја за остваривање циљева Савеза.

Члан 16.

Савез и његови чланови функционишу као јединствен систем спорта на терирорији Златиборског округа, као и на територији Републике Србије.

Члан 17.

Чланови Савеза у остваривању својих циљева и задатака самостално уређују своју унутрашњу организацију и рад, доносе и реализују програме развоја одбојкашког спорта и остварују друге циљеве и задатке утврђене својим плановима и плановима Одбојкашког савеза Србије.

Члан 18.

Организација и рад Савеза уређује се његовим Статутом, у складу са законом и правилницима Одбојкашког савеза Србије.

Члан 19.

Савез својим члановима пружа организациону, стручну административну и другу помоћ у остваривању заједничких циљева.

***1.Услови за учлањење***

Члан 20.

Чланови Савеза могу бити општински савези и клубови, независно од организационог облика, као и судијски и тренерски актив. Члан Савеза може постати сваки клуб који је регистрован у складу са законом, ако његови циљеви одговарају циљевима Савеза.Одлуку о пријему у чланство Савеза и престанку својства члана Савеза доноси Управни одбор Савеза, већином од укупног броја чланова. Чланови Савеза се уписују у матичну евиденцију у складу са Законом о спорту.

***2.Начин учлањења***

Члан 21.

Члан Савеза може постати онај клуб, судијски и тренерски актив, као и општински савез у области одбојкашког спорта који:

- потпише приступницу, односно уговор о удруживању

- да изјаву да прихватау целини Статут и остала општа акта Савеза

- уплати годишњу чланарину, утврђену одлуком Управног одбора

У саставу Савеза делују и раде:

- АКТИВ ОДБОЈКАШКИХ ТРЕНЕРА ООСЗО

- АКТИВ ОДБОЈКАШКИХ КЛУБОВА РЕГИОНАЛНЕ ЛИГЕ ООСЗО

***3.Права и обавезе чланова***

Члан 22.

Члан има право и дужност да:

* Покреће и разматраја сва питања везана за остваривање циљева Савеза и унапређење одбојкашког спорта ;
* Бира своје представнике у органима и облицима оргазовања и рада Савеза и управља пословима Савеза (има право гласа) у складу са овим Статутом, ако је редовни члан.
* Даје Савезу информације и податке које он од њега тражи, ради обављања законом и Статутом предвиђених послова;
* Уредно плаћа чланарину и остале обавезе, да би се обезбедили услови за ефикасан рад Савеза;
* Да у међусобним односиманегују и поштују спортси морал и дух;
* Међусобно сарађује са другим члановима ради остваривања циљева и задатака утврђених Статутом, другим актима Савеза и одлукама органа Савеза;
* Учествује у стучним активностима Савеза;
* Осварује увид у рад Савеза и његових органа;
* Испуњавај обавезе утврђене Статутом и другим општим актима Савеза;
* Својим радом и активностима доприносе остваривању циљева и задатака Савеза;
* Чувај спортски и друштвени углед Савеза и других чланова;
* Извршава пуноважно донете одлуке органа Савеза.

***4.Начин учествовања у раду и одлучивању***

Члан 23.

Чланови учествују у раду и одлучивању у органима Савеза преко својих представника.

члана Савеза и потписано од стране лица овлашћеног за заступање члана Савеза.

***5.Књига чланова и друге евиденције***

Члан 24.

Савез и чланови Савеза воде евиденције својих чланова (књига чланова ), и друге базичне евиденције у складу са Законом о спорту.

Савез и чланови Савеза су дужни да се упишу у матичне евиденције, у складу са Законом о спорту. Одлуке органа Савеза и чланова Свеза обавезно се уносе у књиге одлука које воде ти органи.

***6.Престанак чланства***

Члан 25.

Својство члана престаје:

1. Престанком рада члана;
2. На писмени захтев члана;
3. Одлуком надлежног органа Савеза.

Престанак рада члана се утврђује на основу одлуке надлежног државног органа, којом је члан брисан из одговарајућег регистра. Од покретања поступка ликвидацији или стечаја па до престанка рада, члану Савеза су суспендована права и обавезе у Савезу.

Члан 26.

Управни одбор доноси одлуку о престанку својства члана Савеза када се утврди да члан више не испуњава услове предвиђене Статутом, или уколико не плаћа редовну чланарину или друге обавезе, упркос писменој опомени.

На одлуку Управног одбора о престанку својства члана Савеза, члан Савеза може поднети жалбу Скупштини Савеза. Одлука Скупштине Савеза по жалби је коначна.

Бивши чланови, који су изгубили својства члана Савеза због неплаће чланарине или других обавеза, Управни одбор може поново примити уколико измире своја дуговања.

Члан 27.

Ако члан Савеза својим деловањем, неактивношћу и неизвршавањем обавеза нарушава углед и интересе Савеза, Управни одбор Савеза ће му указати на уочене недостатке и предложити предузимање потребних мера, укључујући и разрешење појединих органа и носилаца функција.

Када и поред упозорења и предузетих мера члан Савезе не отклони недостатке којима се грубо нарушава углед и интереси Савеза и чланова Савеза, Управни одбор Савеза може донети одлуку о искључењу таквог члана из Савеза. На одлуку , Управног одбора Савеза о искључењу, члан Савеза може поднети жалбу Скупштини Савеза. Одлука Скупштине Савеза по жалби је коначна.

Члан 28.

Члан чије је чланство у Савезу престало, нема право на повраћај уплаћене чланарине.

Члан 29.

Члан Савеза одговара за своје обавезе према Савезу, које су настале пре престанка својства члана Савеза.

Престанком својства члана Савеза престаје и мандат представницима члана у органима и радним телима Савеза.

***7.Дисциплинска одговорност***

Члан 30.

Лица у ингеренцији Савеза која намерно или нехатно поступе супротно Статуту и другим општим актима Савеза, одлукома органа или овлашћених лица Савеза, или повреде углед Савеза, могу дисциплински одговарати и бити кажњена:

1. Опоменом;
2. Јавном опоменом;
3. Суспензијом:
4. Забраном обављања дужности у Савезу;
5. Искључењем из Савеза.

Управни одбор Савеза ближе уређује дисциплинске прекршаје и дисциплински поступак, у складу са Статутом.

Члан 31.

Ни један члан не може бити дисциплински кажњен за коришћење својих права утврђених законом, општим актима Савеза и општим актима члана Савеза.

**IV ОРГАНИ**

Члан 32.

Савезом управљају чланови, непосредно или преко својих изабраних представника у органима Савеза, на начин одређен овим Статутом.

Члан 33.

**Органи Савеза су:**

1. Скупштина
2. Управни обор
3. Надзорни одбор
4. Председник Савеза
5. Генерални секретар
6. Дисциплински судија

Мандат чланова органа траје четири године, ако овим статутом није другачије одређено и могу поново бити изабрани.

У случају да је истекао мандат органа Савеза, а нису изабрани нови органи, раније изабрани органи врше дужност до преузимања дужности од стране новоизабраних органа.

Лица која су правоснажно осуђена за кривична дела против привреде, имовине и службене дужности, као и за следећа кривична дела: тешко убиство, тешка крађа, разбојничка крађа, разбојничка крађа, разбојништво, утаја, превара, изнуда, уцена и зеленаштво, као и за кривична дела прописана законом који се односи на спречавање насиља и недоличног понашања на спортским приредбама, не могу вршити било коју функцију у Савезу док трају правне последице осуде.

Чланови органа Савеза одговарају солидарно за штету коју својом одлуком проузрокују Савезу, ако такву одлуку донесу намерно или крајном непажњом. За штету не одговарају чланови који су били против одлуке или су се суздржали од гласања.

Члан ограна Савеза може бити само лице које је обухваћено ингеренцијама Савеза и чланова Савеза.

Члан органа Савеза нема право гласа на седници на којој се одлучује о :

1. покретању спора или одустајања од спора против њега;
2. одобравању послова изнеђу Савеза и њега у случају сукоба интереса, односно постојања личног интереса при одлучивању;
3. његовој одговорности или разрешењу.

Члан Савеза нема право гласа ако се одлука односи на закључење правног посла са њим, или на то да се спор између њега и Савеза поведе или оконча, или се одлучује о имовинским питањима која су повезана са његовим брачним другом или рођаком до другог степена сродства у правој линији или се односе на неко правно лице над којим он има контролу или економски интерес.

***1.Скупштина***

**1.1.Састав, избор и мандат**

Члан 34.

Скупштина је највиши орган Савеза.

Скупштину чини **по један** представник редовних чланова и Актива Савеза (чланови Скупштине). Изузетак су клубови који имају и мушку и женску екипу. Они могу имати **два** представника.

Право учешћа у раду Скупштине утврђује се на основу писменог пуномоћја издатог од члана Савеза, које је оверено печатом члана Савеза и потписано од стране заступника члана Савеза.

Пуномоћје се издаје за сваку седницу Скупштине.

У раду Скупштине могу учествовати, по позиву Предсадника Савеза, представници других структура, организација и државних органа, као и ОСС.

Члан 35.

Чланове Скупштине Савеза бирају надлежни органи чланова Савеза.

**1.2.Редовна Скупштина**

Члан 36.

Редовна седница Скупштине сазива се најмање једанпут годишње.

Редовном члану Савеза шаље се писмени позив за седницу Скупштине, са дневним редом, по правилу, најмање 2 недеље пре одржавања Скупштине. Позив за седницу се шаље препорученим писмом на последњу познату поштанску адресу, и рок од 2 недеље се рачуна од датума означеног на поштанском штамбиљу. Члан Савеза може се писмено сагласити да се позиви за седницу шаљу електронском поштом.

Члан Савеза може дати предлог за измену дневног реда Скупштине, писменим поднеском са образложењем, најкасније недељу дана пре одржавања Скупштине.

Председник Савеза најкасније три дана пре седнице Скупштине утврђује дефинитивни дневни ред Скупштине и објављује га на огласној табли и на интернет сајту Савеза.

О раду седнице Скупштине води се записник који потписују Председник Савеза и записничар.

На почетку седнице Скупштине, Председник Савеза утврђује да ли постоји кворум за рад и одлучивање и да ли је Скупштина сазвана у складу са овим Статутом.

Изборна редовна седница Скупштине се сазива сваке четири године, по правилу најкасније два месеца пре истека мандата Председнику Савеза.

Рад Скупштине Свеза ближе се уређује Пословником о раду.

**1.3.Ванредна Скупштина**

Члан 37.

Председник Савеза може у свако доба сазвати ванредну седницу Скупштине, ако то интереси Савеза захтевају.

Председник Савеза је обавезан да сазове ванредну седницу Скупштине ако то писмено тражи, уз навођење сврхе, разлога и дневног реда, Управни одбор, Надзорни одбор или 1/4 (једна четврина) чланова Савеза.

Скупштина се мора сазвати најкасније 30 дана од дана подношења уредног захтева. Ако Председник Савеза не сазове ванредну седницу Скупштине, њу може сазвати онај орган Савеза, односно они чланови Савеза који су тражили њено сазивање.

Између подношења уредног захтева за одржавање ванредне седнице скупштине и одржавања ванредне седнице Скупштине не сме протећи више од 90 дана.

Позив за ванредну Скупштину са предлогом дневног реда мора бити упућен члановима Савеза са правом гласа најкасније седам дана пре термина за одржавање седнице скупштине.

На дневном реду Скупштине из става 2.овог члана могу бити само питања која су наведена у захтеву за сазивање ванредне седнице Скупштине, осим ако Скупштина не одлучи другачије већином од укупног броја присутних чланова.

На сазивање ванредне седнице Скупштине сходно се примењују одредбе овог Статута о редовној Скупштини и Пословника о раду Скупштине.

Ванредна Скупштина Савеза има сва овлашћења као и редовна Скупштина.

Уколико су ванредној седници Скупштине на дневном реду питања од хитног значаја, а неки чланови Савеза нису у прилици да лично присуствују, могу се писмено изјаснити у вези гласања по тачци дневног реда. (Узима се у обзир велика територија Савеза, временски услови и оправдана спреченост члана Савеза по вишој сили.)

Изјашњавање по тачци дневног реда, као и образложење за спреченост доласка, мора бити у писменој форми, уредно потписано и оверено печатом члана Савеза.

**1.4.Надлежности Скупштине**

Члан 38.

**Скупштина:**

***1) разматра, доноси и усваја:***

а) Статут Свеза, његове измене и допуне, и аутентично тумачење Статута Савеза;

б) одлуку о програму рада и развоја Савеза;

в) годишњи извештај о раду Савеза и његових органа;

г) финансијске извештаје;

д) одлуку о престанку рада Савеза;

ђ) одлуку о статусним променама;

е) кодекс понашања чланова Савеза;

ж) одлуку о удруживању у савезе

з) одлуке које су јој изричито стављене у надлежност овим Статутом.

***2) бира и разрешава***

а) Председника Савеза,

б) чланове Управног одбора,

в) чланове Надзорног одбора.

За вршење одређених послова Скупштина може образовати комисије. Одлуком о образовању комисија утврђује се и њен делокруг и састав.

**1.5.Одлучивање Скупштине**

Члан 39.

Скупштина може да ради и одлучује ако је присутно више од половине чланова Скупштине, а одлука се доноси већином присутног броја чланова, осим у случајевима када је законом или овим Статутом другачије одређено.

Одлуку о избору Председника Савеза, доношењу Статута и његовим изменама и допунама, Скупштина доноси већином од укупног броја чланова Скупштине.Уколио при избору Председника Савеза и чланова органа Савеза у првом кругу гласања није изабран Председник, односно довољан број чланова, приступа се другом кругу гласања, за све кандидате који нису имали довољан број гласова, у коме је изабран онај кандидат који је добио већину гласова, односно гласова ЗА. Уколико и у другом кругу није изабран потребан број, кандидовање се понавља.

О питањима која нису на дневном реду Скупштине, а појаве се у току седнице, може се доносити одлука само ако се Скупштина са тиме сагласи двотрећинском већином присутних делегата.

Чланови Скупштине одлучују јавним дизањем руку, осим ако Скупштина већином потребном за рад и одлућивање не донесе одлуку да гласање буде тајно.

***2.Управни одбор***

**2.1.Састав**

Члан 40.

Управни одбор Савеза је колективни извршни орган Скупштине у коме сви чланови имају једнака права и одговорности у оствариванју утврђених задатака.

Мандат чланова Управног одбора траје 4 године.

Управни одбор броји 5(пет) чланова , који се бирају из редова делегата,и састоји се из:

* Председника
* 4 (четири) члана

У Управни одбор по функцији улазе:

1) Председник (који је и председник Скупштине савеза),

1. Осталa 4 делегата се бирају као делегати удружених клубова или актива.

Председник Савеза је уједно по функцији и Председник Управног одбора.

Чланове Управног одбора бира и разрешава Скупштина Савеза, на предлог Председника Савеза, уз предходно прибављене предлоге и мишљења чланова Савеза, на период од 4 (четири) године.

Исто лице може поново бирано у Управни одбор.

Чланови Управног одбора морају бити из редова Скупштине Савеза.

Мандат члану Управног одбора престаје: смрћу, оставком, опозивом од стране Скупштине због непридржавања Статута и других општих аката Савеза, или због нередовног неуредног присуствовања седницама Управног одбора, ако је спречен да уредно обавља своју функцију, као и престанком чланства у Савезу члана Савеза чијом ингеренцијом је обухваћен у тренутку избора. Управни одбор у тим случајевима констатује испуњеност услова за престанак чланства у Управном одбору и може на предлог Председника Управног одбора изабрати новог члана истог. Мандат новоизабраног члана Управног одбора траје и колико мандат чланова Управног одбора који нису разрешени.

Председник Савеза одређује сваком члану Управног одбора конкретна задужења.

Уколико превремено престане мандат два члана Управног одбора, из било којих разлога, обавезно се сазива без одлагања, ванредна седница Скупштине.

**2.2.Надлежности Управног одбора**

Члан 41.

Управни одбор:

1. Води текуће послове Савеза;
2. Подноси Скупштини извештај о раду Савеза и његових органа;
3. Предлаже Скупштини финансијске извештаје;
4. Доноси одлуке о финансијском плану и завршном рачуну;
5. Усваја општа акта Савеза потребна за остваривање циљева Савеза, која нису у

изричитој надлежности Скупштине;

1. Утврђује предлог промене Статута;
2. Утврђује предлог одлуке о статусним променама;
3. Управља имовином Савеза;
4. Утврђује висину чланарине;
5. Извршава одлуке и закључке Скупштине;
6. Обезбеђује додатна средства за рад Савеза, ако се укаже потреба;
7. Припрема и утврђује предлоге општих аката и одлука из надлежности Скупштине;
8. Бира и разрешава Генералног секретара Савеза;
9. Бира и разрешава Дисциплинског судију
10. Бира и разрешава представнике Актива и Секција по потреби;
11. Именује представнике Савеза у другим организацијама;
12. Одлучује о удруживању у Савеза у друге организације;
13. Одлучује о покретању спора или одустајања од њега;
14. Обавља све друге активности везане за остваривање циљева Савеза које су на основу овог Статута у његовој надлежности, или које нису, на основу овог Статута у изричитој надлежности других органа Савеза.
15. Управни одбор одлучује и доноси коначно решење у другом степену, код свих поднетих жалби на одлуке својих органа.

За вршење одређених послова везаних за циљеве и задатке Савеза, Управни одбор може образовати комисије или радна тела, односно именовати лица, утврдити њихов делокруг рада и састав.

**2.3.Седнице Управног одбора**

Члан 42.

Управни одбор заседа и одлучује у седницама које сазива Председник, а у случају његове спречености члан Управног одбора кога овласти Прадседник.

Седнице Управног одбора одржавају се по потреби.

Управни одбор одлучује и доноси коначно решење у другом степену, код свих поднетих жалби на одлуке својих органа.

Управни одбор може да одлучује ако је присутно више од половине укупног броја чланова. Уколико Управни одбор нема кворум потребан за одлучивање, Председник ће заказати нову седницу најкасније у року од три дана, са истим дневним редом. Управни одбор на поновљеној седници може да одлучује већином гласова присутних чланова.

Управни одбор одлучује простом већином гласова присутних чланова, ако овим Статутом није другачије одерђено. У случају поделе гласова, одлучује глас Председника.

Чланови Управног одбора приликом одлучивања нису везани обавезама према својим организацијама, нити могу примати од њих упутства и дужни су да штите интересе Савеза као целине и заступају одлуке Скупштине и Управног одбора Савеза.

Управни одбор може, у складу са пословником да одлучује у хитним питањима, осим усвајања општих аката, и на седници одржаној уз коришћење електронских средстава комуникација (тзв. електронска седница).

Управни одбор може на писмени предлог Председника да одлучује и писменим изјашњавањем чланова ван седнице, осим усвајања општих аката. Уколико члан Управног одбора не одговори на предлог одлуке Прадседника у постављеном року, сматраће се да је дао сагласност.

***3.Надзорни одбор***

Члан 43.

Надзорни одбор је надзорни орган Савеза који врши контролу финансијског пословања Савеза и годишњег завршног рачуна

Надзорни одбор има три члана.

Надзорни одбор бира из својих редова Председника Надзорног одбора.

Надзорни одбор подноси Скупштини извештај о питањима из свог делокруга, приликом извештаја о раду.

Члан 44.

Надорни одбор доноси одлуке већином гласова од укупног броја чланова Надорног одбора.

Чланови надзорног одбора могу бити поново изабрани само још у једном мандату.

Рад Надзорног одбора уређује се Пословником о раду.

Члан 45.

Управни одбор може именовати ревизора са надзорним овлашћењима у складу са прописима о рачуноводству и ревизији.

***4.Председник Савеза***

Члан 46.

Председник Савеза је Председник Скупштине и Председника Управног одбора Савеза по функцији.

Председника Савеза бира Скупштина на период од 4 године, уз могућност поновног избора, из реда представника чланова Савеза, на предлог Управног одбора Савеза или најмање 5 чланова Скупштине Савеза. Председник Савеза за свој рад одговара Скупштини Савеза.

Председнику Савеза престаје функција пре истека времена, на коју је изабран, оставком или разрешењем.

Уколико Председник поднесе оставку, његове послове преузима члан Управног одбора, кога изабира Управни одбор на хитном састанку, а који је дужан да сазове ванредну изборну седницу Скупштине, која ће се одржати најкасније три месеца од дана подношења оставке.

У случају престанка мандата Председнику пре рока на који је изабран, мандат престаје свим члановима Управног одбора с даном прве седнице Скупштине на којој се бира нови председник, у складу са овим Статутом.

Члан 47.

Председник Савеза обавља следеће послове:

1. Заступа и представља Савез;
2. Сазива и председава седницама Скупштине;
3. Сазива седнице и руководи радом Управног одбора;
4. Координира рад на извршавању програма, планова, одлука и закључака Скупштине;
5. Координира рад на извршавању одлука и закључака органа Савеза;
6. Потписује одлуке и друга акта које доноси Скупштина;
7. Финансијски је налогодавац за реализацију финансијског пословања Савеза;
8. Утврђује предлоге општих аката и одлука које доноси Управни одбор Савеза;
9. Обавља и друге послове у складу са Статутом и другим општим актима Савеза.

Члан Управног одбора кога овласти Председник, замењује Председника у свим правима и обавезама за време његовог одсуства.

***5.Генерални секретар***

Члан 48.

 Генералног секретара именује Управни одбор Савеза на предлог Председника Савеза на период од 4 године, уз могућност поновног именовања, али и разрешење дужности пре истека мандата, уколико за то постоји оправдана потеба, или подношења оставке.

Генерални секретар Савеза обавља следеће послове:

1. Заступа и представља Савез;
2. Одговара за законитост рада Савеза;
3. Организује и контролише обављање стручних послова у Савезу и предузима мере за унапређење тих послова;
4. Стара се о припремама седница органа Савеза и о извршењу одлука о других аката тих органа
5. Стара се о вођењу записника са седница органа Савеза;
6. Обавља послове које на њега пренесу Председник и Управни одбор Савеза;
7. Обавља друге послове одређене законом за заступника Савеза, овим Статутом и општим актима Савеза
8. Учествује у раду Скупштине и Управног одбора без права гласа.
9. За свој рад одговара Председнику и Управном одбору Савеза

У случају одсутности или спречености Генералног секретара, замењује га лице које одреди Председник Савеза.

***6.Сукоб интереса и забрана конкуренције***

Члан 49.

Генерални секретар и чланови органа и радних тела Савеза, као и чланови органа организационих делова Савеза, дужни су да поступају савесно, пажљиво и одговорно према Савезу, у складу са законом и општим актима Савеза.

Лица из става 1.овог члана која имају лични интерес на смеју користити Савез за лично богаћење, односно личне потребе.

Генерални секретар, запослени и чланови органа Савеза не могу директно или индиректно бити ангажовани у конкурентској организацији у области спорта.

**V ДИСЦИПЛИНСКИ СУДИЈА**

Члан 50.

Дисциплински судија је Дисциплински орган ООСЗО – Ужице

Дисциплински судија је првостепени дисциплински орган.

Дисциплинског судију бира Управни одбор.

Мандат Дисциплинског судије поклапа са мандатом органа који га је именовао.

Дисциплински судија обавља своје задатке примењујући одредбе Правилника о дисциплинској и материјалној одговорности ОС Србије и других општих аката ОС Србије.

Дисциплински одбор је самосталан у свом раду, а за свој рад одговоран је Управном одбору Савеза. Управни одбор одлучује у другом степену.

**VI OБЛИЦИ ОРГАНИЗОВАЊА И РАДА**

Члан 51.

Облици организовања и рада у Савезу су Секције и Активи, а по потреби и други облици.

Делокруг, надлежности, састав и начин рада појединих организационих облика и делова рада у Савезу уређује се одговарајућим општим актима, које доноси Управни одбор.

**VII СТРУЧНИ И АДМИНИСТРАТИВНИ ПОСЛОВИ САВЕЗА**

Члан 52.

Обављање стручних, административних и помоћних послова, Управни одбор Савеза може поверити одговарајућим стручним институцијама и организацијама, односно појединцима.

**VIII ОПШТА АКТА**

Члан 53.

Општа акта Савеза су Статут, правилници и одлуке које којима се на општи начин уређују одређена питања.

Статут, односно измене и допуне Статута усвајају се већином од укупног броја делегата

Скупштине са правом гласа.

Начин доношења Статута ближе се уређује Пословником о раду Скупштине.

Општа акта које доноси Управни одбор Савеза усвајају се већином од укупног броја чланова Управног одбора.

Сваки члан и сваки орган Савеза може дати иницијативу за доношење, односно измене и допуне одређеног општег акта Савеза.

Сваки члан Савеза има право да добије примерак Статута Савеза.

Члан 54.

Статут и друга општа акта Савеза непосредно се примењују на сва лица која су посредно или непосредно обухваћена надлежностима Савеза.

Статут и друга општа акта Савеза морају бити у сагласности са Статутом и другим општим актима ОСС. У супротном су неважећи.

У случају несагласности општег акта Савеза и овог Статута, примениће се одредбе Статута.

У случају несагласности одредбе Статута и другог општег акта члана Савеза са одредбом Статута и општег акта Савеза, непосредно се примењује одредба Статута, односно општег акта Савеза, у складу са чл.5.ст2. закона о спорту.

Члан 55.

Одлуке као појединачни акти које доносе органи и овлашћена лица у Савезу морају бити у складу са општим актом Савеза и законом, а у супротном су ништавне.

Одлуке као појединачни акти које доносе органи чланова Савеза , морају бити у складу са законом, Статутом Савеза и Статутом члана Савеза, а у супротном су ништавне.

 **IX СТАТУСНЕ ПРОМЕНЕ**

Члан 56.

Одлуку о статусним променама доноси, у складу са Законом о спорту, Скупштина Савеза, на предлог Управног одбора, већином од укупног броја чланова Скупштине.

Управни одбор Савеза може двотрећинском већином од укупног броја својих чланова одлучити да се о статусној промени одлучује путем непосредног гласања (референдума) чланова Савеза. На непосредном гласању у име члана Савеза право гласа има заступник члана Савеза или лице са специјалним пуномоћјем, овереним печатом члана Савеза и потписаним од заступника члана Савеза. Одлука на непосредном гласању је донета ако се за предлог одлуке позитивно изјасни већина од укупног броја чланова Савеза.

**X АНТИ-ДОПИНГ ПРАВИЛА**

Члан 57.

Допинг је у супротности са фундаменталним принципима спорта и медицинском етиком.

Допинг је забрањен, како на такмичењима, тако и изван такмичења.

Под допингом се подразумева свака активност утврђена Законом о спречавању допинга у спорту Републике Србије.

Сви чланови Савеза (као и њихови чланови појединачно) су обавезни да поштују обавезе из Закона о спречавању допинга у спорту.

За кршење анти-допинг правила, одговорном лицу се изричу одговарајуће казне у складу са Законом о спречавању допинга у спорту Републике Србије и општим актима Савеза.

Допинг контролу спроводи Антидопинг агенција Републике Србије, у складу са Законом о спречавању допинга у спорту.

**XI ИМОВИНА И СРЕДСТВА**

Члан 58.

Савез стиче средства за постизање својих циљева из:

1. Уписнине,
2. Чланарине
3. Прихода од сопствених активности;
4. Спонзорства,
5. Донаторства,
6. Других извора у складу са законом.

Средства којима располаже и која стекне Савез, представљају његову имовину.

Председник Савеза је финансијски налогодавац за располагање средствима Савеза.

Одлуке о висини појединих ставки из става 1.овог члана доноси Управни одбор, усаглашене са висинама истих на нивоу Одбојкашког савеза Србије, за целу територију Републике Србије.

Савез има динарски рачун, и преко њега послује самостално.

Добит коју Савез евентуално оствари у току пословне године, искључиво се користи за остваривање статутарних циљева Савеза.

**XII ОДГОВОРНОСТ ЗА ПРОУЗРОКОВАНУ ШТЕТУ**

Члан 59.

Чланови органа Савеза одговарају солидарно за штету коју су гласањем за одређену одлуку проузроковали Савезу, ако је та одлука донесена грубом непажњом или с намером да се штета проузрокује.

Поступак за накнаду штете покреће се на основу одлуке Скупштине Савеза, Управног одбора или најмање пет чланова Савеза.

Одредбе става 1.и 2.овог члана сходно се примењују и на одлуке Генералног секретара Савеза.

**XIII ЈАВНОСТ РАДА**

Члан 60.

Рад Савеза је јаван, у складу са законом и овим Статутом.

Јавност рада Савеза обезбеђује се јавношћу седница органа Савеза, објављивањем одлука органа Савеза и благовременим и адекватним информисањем чланова Савеза о активностима Савеза.

Органи Савеза могу обезбедити јавност рада и тако што ће одлучити да се одлуке, информације и акти Савеза и органа Савеза достављају члановима Савеза искључиво путем њихове електронске поште.

Генерални секретар Савеза одговоран је за тачност података и информација.

Члан 61.

Савез има Интернет сајт (страницу) на којој се објављују информације о Савезу, његово раду, одлукама и општим актима.

Интернет презентација Савеза је службено гласило Савеза.

**XIV ПРЕСТАНАК РАДА**

Члан 62.

Савез престаје са радом:

* Одлуком Скупштине Савеза, донетом двотрећинском већином од укупног броја делегата Скупштине са правом гласа,
* Одлуком и налогом Одбојкашког савеза Србије.

Члан 63.

Савез престаје са радом одлуком Скупштине Савеза, донетом двотрећинском већином делегата Скупштине са правом гласа.

О доношењу одлуке о престанку рада обавештава се надлежни регистарски орган, ради брисања из регистра.

У случају престанка рада Савеза, имовина Савеза прелази на Одбојкшки савез Србије.

**XV ПРЕЛАЗНЕ И ЗАВРШНЕ ОДРЕДБЕ**

Члан 64.

Општи акти и рад Савеза усагласиће се са са одредбама овог Статута у року од три месеца од дана ступања на снагу Статута.

До доношења нових аката на основу овог Статута, примењиваће се акти донети на основу претходног Статута, осим ако су у супротности са Законом о спорту или овим Статутом.

Члан 65.

Чланови Савеза дужни су да ускладе своју организацију, рад и општа акта са Законом о спорту и овим Статутом, најкасније до истека рока за усклађивање рада са Законом о спорту.

Чланови Савеза дужни су да након усаглашавања својих Статута са Законом о спорту и овим Статутом доставе Савезу један примерак свог Статута у року од 15 дана.

Члан 66.

Ступањем на снагу овог Статута престаје да важи Статут Савеза који је усвојила Скупштина Савеза на седници одржаној јуна 1999.године.

Члан 67.

Овај Статут ступа на снагу осмог дана од објављивања, које ће се ивршити на интернет страници Савеза.

 ОКРУЖНИ ОДБОЈКАШКИ САВЕЗ ЗЛАТИБОРСКОГ ОКРУГА

 Председник

 Милован Бошковић